paragraph_text: Materijal je snimljen tijekom europske turneje 1975. godine, promovirajući objavljivanje albuma Stormbringer. Ovo izdanje na dvostrukom CD-u, sadrži posljednje koncertne nastupe Purpleove postave MK III, prije nego što je Ritchie Blackmore napustio sastav i okrenuo se svojoj novoj skupini Rainbow s pjevačem Ronniem James Diom. Materijal se uglavnom sastoji od posljednjeg koncerta održanog 7. travnja 1975. godine, u 'Palais des Sports' u Parizu, uz nekoliko skladbi preuzetih iz dva prethodna nastupa u Grazu, Austrija, 3. i 4. travnja.